PMIndiaData/PMIndiaSum huggingface dataset:
প্ৰধানমন্ত্ৰীয়ে নাইক (অৱসৰপ্ৰাপ্ত) ভৈৰোঁ সিঙৰ মৃত্যুত শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নাইক(অৱসৰপ্ৰাপ্ত)ভৈৰোঁ সিঙৰ মৃত্যুত গভীৰ শোক প্ৰকাশ কৰিছে। এক টুইটযোগে প্ৰধানমন্ত্ৰীয়ে কয়; "নাইক(অৱসৰপ্ৰাপ্ত)ভৈৰোঁ সিং জীক আমাৰ দেশৰ প্ৰতি তেওঁৰ সেৱাৰ বাবে সদায় স্মৰণ কৰা হ'ব। তেওঁ আমাৰ দেশৰ ইতিহাসৰ এক গুৰুত্বপূৰ্ণ সময়ত যথেষ্ট সাহস দেখুৱাইছিল। তেওঁৰ মৃত্যুত আমি ব্যথিত। এই দুখৰ সময়ত মোৰ সমবেদনা তেওঁৰ পৰিয়ালৰ সৈতে আছে। ওম শান্তি।"
প্রধানমন্ত্রীয়ে ৭৬তম স্বাধীনতা দিৱসত বিশ্বৰ নেতৃবৃন্দক তেওঁলোকৰ শুভেচ্ছাৰ বাবে ধন্যবাদ দিয়

প্ৰধানমন্ত্ৰী শ্ৰী নৰেন্দ্ৰ মোদীয়ে ৭৬তম স্বাধীনতা দিৱস উপলক্ষে বিশ্বৰ নেতৃবৃন্দক তেওঁলোকৰ অভিনন্দন আৰু শুভেচ্ছাৰ বাবে ধন্যবাদ দিছে। অষ্ট্ৰেলিয়াৰ প্ৰধানমন্ত্ৰীৰ টুইটৰ প্ৰত্যুত্তৰত প্ৰধানমন্ত্ৰীয়ে কয়; "স্বাধীনতা দিৱসৰ শুভকামনাৰ বাবে ধন্যবাদ, প্ৰধানমন্ত্ৰী এন্থনী আলবানীজ। ভাৰত আৰু অষ্ট্ৰেলিয়াৰ মাজৰ বন্ধুত্ব সময়ৰ পৰীক্ষাত থিয় হৈছে আৰু ইয়াৰ পৰা দুয়োখন দেশৰ জনসাধাৰণৰ বহুত লাভ হৈছে।" মালদ্বীপৰ ৰাষ্ট্ৰপতিৰ টুইটৰ প্ৰত্যুত্তৰত প্ৰধানমন্ত্ৰীয়ে কয়; "আমাৰ স্বাধীনতা দিৱসত আপোনাৰ শুভকামনাৰ বাবে অভিনন্দন, ৰাষ্ট্ৰপতি @ibusolih। ভাৰত-মালদ্বীপৰ প্ৰগাঢ় বন্ধুত্বৰ ওপৰত আপোনাৰ উষ্ম শব্দাৱলীৰ মই হৃদয়ৰ পৰা সমৰ্থন কৰিছো।" ফ্ৰাঞ্চৰ ৰাষ্ট্ৰপতিৰ টুইটৰ প্ৰত্যুত্তৰত প্ৰধানমন্ত্ৰীয়ে কয়; "আপোনাৰ স্বাধীনতা দিৱসৰ অভিনন্দনত অভিভূত, ৰাষ্ট্ৰপতি @EmmanuelMacron। ভাৰতে ফ্ৰাঞ্চৰ সৈতে নিজৰ ঘনিষ্ঠ সম্পৰ্কক বাস্তৱত বহুত সন্মান দিয়ে। আমাৰ দ্বিপাক্ষিক বুজাপৰা বিশ্বজনীন কল্যাণৰ বাবে।" ভূটানৰ প্ৰধানমন্ত্ৰীৰ টুইটৰ প্ৰত্যুত্তৰত, প্ৰধানমন্ত্ৰীয়ে কয়; "মই @PMBhutan লোটে শ্বেৰিঙক তেওঁৰ স্বাধীনতা দিৱসৰ শুভকামনাৰ বাবে ধন্যবাদ জনাইছো। সকলো ভাৰতীয়ই ভূটানৰ সৈতে আমাৰ বিশেষ সম্পৰ্কক সন্মান দিয়ে- এক নিকট চুবুৰীয়া আৰু এক অমূল্য মিত্ৰ।" ডমিনিক অফ কমনৱেলথৰ প্ৰধানমন্ত্ৰীৰ এটা টুইটৰ প্ৰত্যুত্তৰত, প্ৰধানমন্ত্ৰীয়ে কয়; "আমাৰ স্বাধীনতা দিৱসত আপোনাৰ অভিনন্দনৰ বাবে, প্ৰধানমন্ত্ৰী ৰুজভেল্ট স্কেৰিট, আপোনাক ধন্যবাদ। অহা বছৰবিলাকত ভাৰত আৰু ডমিনিক অফ কমনৱেলথৰ মাজত দ্বিপাক্ষিক সম্পৰ্ক শক্তিশালী হৈ থাকক।" মৰিছাছৰ প্ৰধানমন্ত্ৰীৰ টুইটৰ প্ৰত্যুত্তৰত প্ৰধানমন্ত্ৰীয়ে কয়; "প্ৰধানমন্ত্ৰী প্ৰবিন্দ কুমাৰ জগন্নাথ, স্বাধীনতা দিৱসত আপোনাৰ শুভকামনা লাভ কৰি সন্মানিত অনুভৱ কৰিছো। ভাৰত আৰু মৰিছাছৰ মাজত বহুত গভীৰ সাংস্কৃতিক সম্পৰ্ক আছে। আমাৰ নাগৰিকসকলৰ পাৰস্পৰিক লাভৰ বাবে দুয়োখন ৰাষ্ট্ৰই বিভিন্ন ক্ষেত্ৰত সহযোগ কৰি আছে।" মেডাগাস্কাৰৰ ৰাষ্ট্ৰপতিৰ টুইটৰ প্ৰত্যুত্তৰত প্ৰধানমন্ত্ৰীয়ে কয়; "আমাৰ স্বাধীনতা দিৱসত আমাক অভিনন্দন জনোৱা বাবে ৰাষ্ট্ৰপতি এণ্ড্ৰী ৰাজোএলিনাক ধন্যবাদ। এক বিশ্বস্ত বিকাশৰ অংশীদাৰ হিচাপে, ভাৰতে সদায়েই দুয়োখন দেশৰ জনসাধাৰণৰ কল্যাণৰ বাবে মেডাগাস্কাৰৰ সৈতে কাম কৰিব।" নেপালৰ প্ৰধানমন্ত্ৰীৰ টুইটৰ প্ৰত্যুত্তৰত, প্ৰধানমন্ত্ৰীয়ে কয়; "শুভকামনাৰ বাবে ধন্যবাদ, প্ৰধানমন্ত্ৰী @SherBDeuba। অহা বছৰবিলাকত ভাৰত-নেপালৰ বন্ধুত্ব আৰু প্ৰগাঢ় হৈ থাকক।"
তেলেংগানাত সংঘটিত দুৰ্ঘটনাত প্ৰাণ হেৰুওৱা লোকসকলৰ প্ৰতি প্ৰধানমন্ত্ৰীয়ে শোক প্ৰকাশ কৰিছ

প্ৰধানমন্ত্ৰী শ্ৰী নৰেন্দ্ৰ মোদীয়ে তেলেংগানাৰ কামাৰেড্ডী জিলাত সংঘটিত দুৰ্ঘটনাত প্ৰাণ হেৰুওৱাৰ বাবে গভীৰ শোক প্ৰকাশ কৰিছে। শ্ৰী মোদীয়ে তেলেংগানাৰ কামাৰেড্ডী জিলাত সংঘটিত দুৰ্ঘটনাত নিহত সকলৰ বাবে প্ৰধানমন্ত্ৰীৰ ৰাষ্ট্ৰীয় সাহায্য পুঁজিৰ (পিএমএনআৰএফ) পৰা অনুদান ঘোষণা কৰিছে। প্ৰধানমন্ত্ৰীৰ কাৰ্যালয়ে টুইট কৰিছে; "তেলেংগানাৰ কামাৰেড্ডী জিলাত সংঘটিত দুৰ্ঘটনাত প্ৰাণ হেৰুওৱাৰ বাবে দুখিতঃ। শোকসন্তপ্ত পৰিয়াললৈ সমবেদনা আৰু আহতসকলৰ বাবে প্ৰাৰ্থনা জনাইছো। পিএমএনআৰএফৰ পৰা প্ৰতিজনৰ মৃতকৰ নিকটাত্মীয়ক ২ লাখ টকাকৈ অনুদান দিয়া হ'ব। আহতসকলক ৫০,০০০ টকা দিয়া হ'ব: প্ৰধানমন্ত্ৰী মোদী"
‘জি-২০ শীৰ্ষ সন্মিলন’ৰ আহৰি পৰত বালিৰ ‘চিৰসেউজ বনাঞ্চল’ দৰ্শন কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে

‘জি-২০ শীৰ্ষ সন্মিলন’ৰ আহৰি পৰত প্ৰধানমন্ত্ৰী শ্ৰী নৰেন্দ্ৰ মোদীয়ে আজি সন্মিলনৰ অন্যান্য নেতৃবৃন্দৰ সৈতে ‘তমান হুটন ৰায়া গুৰা ৰাই চিৰসেউজ(মেনগ্ৰভ) বনাঞ্চল’ দৰ্শন কৰাৰ লগতে চিৰসেউজ বা চিৰহৰিত্ গছৰ পুলিও ৰোপণ কৰে। গোলকীয় সংৰক্ষণ প্ৰয়াসত চিৰসেউজ বনে এক গুৰুত্বপূৰ্ণ ভূমিকা পালন কৰি আহিছে। ‘জি-২০’ৰ অধ্যক্ষতাৰ কালত ইণ্ডোনেছিয়াই গ্ৰহণ কৰা উদ্যোগ তথা ইণ্ডোনেছিয়া আৰু সংযুক্ত আৰব আমিৰীৰ যুটীয়া উদ্যোগত গঢ় লোৱা ‘মেনগ্ৰভ এলায়েঞ্চ ফৰ ক্লাইমেট’(এমএচি)শীৰ্ষক কাৰ্যক্ৰমত ভাৰতেও অংশগ্ৰহণ কৰিছে। ভাৰতৰ ৫০০০ বৰ্গকিলোমিটাৰৰো অধিক ভূমিত বিস্তৃত এলেকাত ৫০ৰো অধিক বিধ ‘চিৰসেউজ বন’ৰ সন্ধান কৰিব পৰা যায়। জৈৱ-বৈচিত্ৰ্যৰ ক্ষেত্ৰত অতিকে চহকী আৰু কাৰ্বন প্ৰশমণৰ ক্ষেত্ৰত প্ৰভাৱশালী বুলি পৰিগণিত এইবোৰ চিৰসেউজ গছৰ সংৰক্ষণ আৰু পুনৰুদ্ধাৰ কৰাত ভাৰতে বিশেষ গুৰুত্ব প্ৰদান কৰিছে।
প্ৰধানমন্ত্ৰীয়ে ৫ জুনত ‘ভূমি বচাওক আন্দোলন’ উপলক্ষে আয়োজিত কাৰ্যক্ৰমত ভাগ ল’

বিশ্ব পৰিৱেশ দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ৫ জুনত দিনৰ ১১ বজাত বিজ্ঞান ভৱনত 'ভূমি বচাওক আন্দোলন' উপলক্ষে আয়োজিত কাৰ্যক্ৰমত ভাগ ল'ব। কাৰ্যক্ৰমৰ সময়ত প্ৰধানমন্ত্ৰীয়ে উপস্থিত লোকসকলকো সম্বোধন কৰিব। 'ভূমি বচাওক আন্দোলন' ভূমিৰ অৱনতি হোৱা স্বাস্থ্য সন্দৰ্ভত সজাগতা বৃদ্ধি আৰু ইয়াক সংশোধন কৰিবলৈ সতৰ্ক দায়িত্ব কাৰ্যকৰী কৰিবৰ বাবে এটা বিশ্বজোৰা আন্দোলন। সদ্গুৰুৱে মাৰ্চ ২০২২ত এই আন্দোলনৰ আৰম্ভ কৰিছিল, তেওঁ ২৭খন দেশ হৈ ১০০ দিনৰ মটৰচাইকেল যাত্ৰা আৰম্ভ কৰিছিল। ৫ জুন হৈছে ১০০ দিনীয়া যাত্ৰাৰ ৭৫তম দিন। কাৰ্যক্ৰমত প্ৰধানমন্ত্ৰীৰ অংশগ্ৰহণে ভাৰতত মাটিৰ স্বাস্থ্যৰ ক্ষেত্ৰত সংশোধনৰ প্ৰতি উমৈহতীয়া চিন্তা আৰু সংকল্পবদ্ধতাক প্ৰতিফলিত কৰিব।
খাৰিফ শস্যৰ বাবে (০১.০৪.২০২২ৰ পৰা ৩০.০৯.২০২২লৈকে) ফছফেটিক আৰু পটাশিক (পি এণ্ড কে) সাৰৰ বাবে পুষ্টিভিত্তিক ৰাজসাহাৰ্য (এনবিএছ)ৰ হাৰত অনুমোদন কেবিনেট

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত খাৰিফ শস্যৰ বাবে (০১.০৪.২০২২ৰ পৰা ৩০.০৯.২০২২লৈকে) ফছফেটিক আৰু পটাশিক (পি এণ্ড কে) সাৰৰ বাবে পুষ্টিভিত্তিক ৰাজসাহাৰ্য (এনবিএছ)ৰ হাৰত অনুমোদন জনাইছে। বিত্তীয় প্রভাৱঃ ২০২২ চনৰ খাৰিফ শস্যৰ বাবে এনবিএছৰ বাবদ কেন্দ্রীয় কেবিনেটে ৬০,৯৩৯.২৯ কোটি টকাৰ ৰাজসাহাৰ্য অনুমোদন জনাইছে। এই ৰাজসাহাৰ্যৰ ভিতৰত আছে সামগ্ৰী পৰিবহণৰ ৰাজসাহাৰ্য, দেশীয় সাৰৰ ক্ষেত্রত অতিৰিক্ত সহায় আৰু ডাই-এমোনিয়াম ফছফেট (ডিএপি) আমদানিৰ বাবদ ব্যয় উল্লেখযোগ্য৷ সুবিধাঃ ডিএপি আৰু ইয়াৰ কেঁচামালৰ আন্তঃৰাষ্ট্ৰীয় বজাৰত মূল্য বৃদ্ধিৰ ফলত সাৰৰ দাম বৃদ্ধি হৈছে। ইয়াৰ পৰিপ্ৰেক্ষিতত কেন্দ্রীয় কেবিনেটে সিদ্ধান্ত লৈছে যে বর্তমান সাৰৰ বেগে প্ৰতি ১,৬৫০ টকাৰ পৰিৱর্তে ২,৫০১ টকা ৰাজসাহাৰ্য প্ৰদান কৰা হ’ব। অর্থাৎ বিগত বৰ্ষৰ তুলনাত ৰাজসাহাৰ্যৰ হাৰ ৫০ শতাংশ বৃদ্ধি পাইছে। আন্তঃৰাষ্ট্ৰীয় বজাৰত ডিএপি আৰু ইয়াৰ কেঁচামালৰ দাম প্রায় ৮০ শতাংশ বৃদ্ধি পাইছে। চৰকাৰৰ এই সিদ্ধান্তৰ ফলত কৃষকসকলে প্রজ্ঞাপিত পি এণ্ড কে সাৰ ৰাজসাহাৰ্য মূল্য লাভ কৰিব৷ তেওঁলোকে কম মূল্যত এই সাৰ ক্ৰয় কৰাৰ সুযোগ পোৱাৰ ফলত কৃষি ক্ষেত্রত সুবিধা হ’ব৷ ৰূপায়ণৰ কৌশল আৰু লক্ষ্যঃ ২০২২ৰ খাৰিফ শস্যৰ বতৰত এনবিএছৰ হাৰত পি এণ্ড কে সাৰ দিয়াৰ ফলত কৃষকসকলে সহজে কম মূল্যত সাৰ কিনিব পাৰিব৷
চিত্ৰকূটত সংঘটিত পথ দুৰ্ঘটনাত নিহতসকলৰ প্ৰতি শোক প্ৰকট কৰিলে প্ৰধানমন্ত্ৰীয়

উত্তৰ প্ৰদেশৰ চিত্ৰকূটত সংঘটিত পথ দুৰ্ঘটনাত নিহতসকলৰ প্ৰতি গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীৰ কাৰ্যালয়ে প্ৰকাশ কৰা এক বাৰ্তাত কয়; “চিত্ৰকূটৰ ৰাষ্ট্ৰীয় ঘাইপথত সংঘটিত পথ দুৰ্ঘটনাটো অত্যন্ত বেদনাদায়ক। এই দুৰ্ঘটনাত যিসকল লোকে আত্মীয়ক হেৰুৱাবলগীয়া হৈছে, তেওঁলোকৰ প্ৰতি মই গভীৰ সমবেদনা জ্ঞাপন কৰিছো। দুৰ্ঘটনাটোত আহতসকলৰ আশু আৰোগ্যও কামনা কৰিছো: প্ৰধানমন্ত্ৰী”
‘ছুজুকি মটৰ কৰ্পোৰেশ্যন’ৰ জ্যেষ্ঠ পৰামৰ্শদাতা ওছামো ছুজুকিৰে প্ৰধানমন্ত্ৰীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোডীয়ে আজি টকিঅ’ত ‘ছুজুকি মটৰ কৰ্পোৰেশ্যন’ৰ জ্যেষ্ঠ পৰামৰ্শদাতা ওছামো ছুজুকিৰ সৈতে এক বৈঠকত মিলিত হয়। বৈঠকত প্ৰধানমন্ত্ৰীয়ে ছুজুকি ডাঙৰীয়াৰ ভাৰতৰে থকা সম্পৰ্ক তথা তেওঁ ভাৰতত আগবঢ়োৱা অৱদানৰ কথা স্মৰণ কৰে। তেওঁ ভাৰতৰ ‘অটোমোটিভ উদ্যোগ’ৰ উত্তৰণৰ ক্ষেত্ৰত ‘ছুজুকি মটৰ্ছে’ গ্ৰহণ কৰা পৰিৱৰ্তনসাধনী ভূমিকাৰো শলাগ লয়। তেওঁলোক দুয়ো ‘উত্পাদন সংযোজিত উত্সাহ’ আঁচনি(পিএলআই)ৰ অধীনত ‘অটোমোবাইল’ আৰু ‘অটো কম্পনেণ্ট’ খণ্ডত আবেদন কৰা প্ৰতিষ্ঠানসমূহৰ অন্যতম হিচাপে ‘ছুজুকি মটৰ গুজৰাট প্ৰাইভেট লিমিটেড’ আৰু ‘মাৰুতি ছুজুকি ইণ্ডিয়া লিমিটেড’-ৰ অনুমোদনক প্ৰশংসা কৰে। বহণক্ষম উন্নয়ণৰ লক্ষ্য বাস্তৱায়িত কৰিব পৰাকৈ বৈদ্যুতিক যান-বাহন আৰু বেটেৰী নিৰ্মাণ তথা ‘ৰিচাইক্লিং কেন্দ্ৰ’ৰ প্ৰকল্পকে ধৰি অন্যান্য বিনিয়োগ সম্ভাৱনীয়তাসমূহৰ সন্দৰ্ভত তেওঁ আলোচনা কৰে। তেওঁলোকে ‘জাপান-ইণ্ডিয়া ইনষ্টিটিউটছ অব মেনুফেকশ্যাৰিং’(জেআইএম) আৰু ‘জাপনিজ এণ্ডৌড কৰ্ছ’-ৰ জৰিয়তে দক্ষতা বিকাশকে ধৰি ভাৰতত স্থানীয় উদ্ভাৱন প্ৰণালী গঢ়ি তোলাৰ বাবে ৰণকৌশল সন্দৰ্ভতো আলোচনাত মিলিত হয়।
ইজৰাইলৰ প্ৰধানমন্ত্ৰী হিচাপে অধিষ্ঠিত মহামহিম য়াইৰ লাপিডক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ইজৰাইলৰ প্ৰধানমন্ত্ৰী হিচাপে অধিষ্ঠিত মহামহিম য়াইৰ লাপিডক অভিনন্দন জনাইছে। শ্ৰী মোদীয়ে ভাৰতৰ এজন প্ৰকৃত বন্ধু হৈ উঠা মহামহিম নফটালি বেনেটকো ধন্যবাদ জ্ঞাপন কৰে। এলানি টুইটত প্ৰধানমন্ত্ৰীগৰাকীয়ে কয়; "ইজৰাইলৰ প্ৰধানমন্ত্ৰী পদত অধিষ্ঠিত মহামহিম @yairlapid ক উষ্ম শুভেচ্ছা আৰু আন্তৰিক অভিনন্দন জ্ঞাপন কৰিছো। আমি সম্পূৰ্ণ কূটনৈতিক সম্পৰ্কৰ ৩০ বছৰ উদযাপনৰ শুভ লগনত মই আমাৰ কৌশলগত অংশীদাৰিত্বক আগুৱাই নিবলৈ আগ্ৰহী হৈ উঠিছো।" "ভাৰতৰ এজন প্ৰকৃত বন্ধু হৈ উঠা মহামহিম @naftalibennett ক ধন্যবাদ জনাইছো। আমাৰ ফলপ্ৰসূ মত-বিনিময়ক মই স্মৰণ আৰু আপোনাৰ নতুন দায়িত্বৰ সফলতা কামনা কৰিছো।"
পাৰ্ছী নৱবৰ্ষ, ‘নৱৰোজ’ উপলক্ষে জনসাধাৰণলৈ প্ৰধানমন্ত্ৰীৰ শুভেচ্ছ

পাৰ্ছীসকলৰ নৱবৰ্ষ, ‘নৱৰোজ’ উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণলৈ শুভ কামনা জ্ঞাপন কৰিছে। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীয়ে কয়, “পাৰ্ছী নৱবৰ্ষৰ শুভ কামনা জনালো। আনন্দ, সমৃদ্ধি আৰু সু-স্বাস্থ্যৰ কামনাৰে প্ৰাৰ্থনা জনাইছো। পাৰ্ছীসকলে বিভিন্ন ক্ষেত্ৰলৈ আগবঢ়োৱা অনবদ্য অৱদানৰ কথা ভাৰতে সদায়ে সোঁৱৰণ কৰি যাব। ‘নৱৰোজ মোবাৰক”!
২৮ এপ্ৰিলত অসম ভ্ৰমণ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ২৮ এপ্ৰিলত অসম ভ্ৰমণ কৰিব। পুৱা প্ৰায় ১১:০০ বজাত তেওঁ কাৰ্বি আংলং জিলাৰ ডিফুত 'শান্তি, একতা আৰু উন্নয়ন ৰেলী' সম্বোধন কৰিব। এই কাৰ্যসূচীৰ সময়তে তেওঁ শিক্ষা খণ্ডৰ বিভিন্ন প্ৰকল্পৰ আধাৰশিলাও স্থাপন কৰিব। তাৰ পিছতে বিয়লি প্ৰায় ১:৪৫ বজাত প্ৰধানমন্ত্ৰীয়ে ডিব্ৰুগড়ৰ অসম চিকিৎসা মহাবিদ্যালয়ত উপস্থিত হৈ ডিব্ৰুগড় কৰ্কট চিকিৎসালয় দেশবাসীক উৎসৰ্গা কৰিব। ইয়াৰ পিছত, আবেলি প্ৰায় ৩ বজাত তেওঁ ডিব্ৰুগড়ৰ খনিকৰ খেলপথাৰত আয়োজিত এক ৰাজহুৱা অনুষ্ঠানত অংশগ্ৰহণ কৰিব আৰু ছয়খন কৰ্কট চিকিৎসালয় দেশবাসীৰ বাবে উৎসৰ্গা কৰিব। ইয়াৰ লগতে প্ৰধানমন্ত্ৰীয়ে আৰু সাতখন নতুন কৰ্কট চিকিৎসালয়ৰ আধাৰশিলা স্থাপন কৰিব। কাৰ্বি আংলঙৰ ডিফুত প্ৰধানমন্ত্ৰী এই অঞ্চলৰ শান্তি আৰু উন্নয়নৰ প্ৰতি প্ৰধানমন্ত্ৰীৰ অটল প্ৰতিশ্ৰুতিৰ এক উৎকৃষ্ট উদাহৰণ হৈছে ভাৰত চৰকাৰ আৰু অসম চৰকাৰে ছয়টা কাৰ্বি উগ্ৰপন্থী সংগঠনৰ সৈতে শেহতীয়াকৈ স্বাক্ষৰ কৰা মীমাংসা চুক্তি। মীমাংসা চুক্তিয়ে অঞ্চলটোত শান্তিৰ এক নতুন যুগৰ সূচনা কৰিছে। 'শান্তি, ঐক্য আৰু উন্নয়ন ৰেলী'ত প্ৰধানমন্ত্ৰীৰ ভাষণে সমগ্ৰ অঞ্চলটোত শান্তি প্ৰচেষ্টাক এক গুৰুত্বপূৰ্ণ উৎসাহ প্ৰদান কৰিব। প্ৰধানমন্ত্ৰীয়ে পশু চিকিৎসা মহাবিদ্যালয় (ডিফু), ডিগ্ৰী মহাবিদ্যালয় (পশ্চিম কাৰ্বি আংলং) আৰু কৃষি মহাবিদ্যালয় (কলংগা,পশ্চিম কাৰ্বি আংলং)ৰ আধাৰশিলাও স্থাপন কৰিব। ৫০০ কোটি টকাৰো অধিক ব্যয়সাপেক্ষ এই প্ৰকল্পসমূহে অঞ্চলটোত দক্ষতা বিকাশ আৰু নিযুক্তিৰ বাবে নতুন সুযোগ প্ৰদান কৰিব। এই কাৰ্যসূচীৰ সময়ত প্ৰধানমন্ত্ৰীয়ে ২৯৫০ৰো অধিক অমৃত সৰোবৰ প্ৰকল্পৰ আধাৰশিলা স্থাপন কৰিব। ৰাজ্যখনে এই অমৃত সৰোবৰবোৰ প্ৰায় ১১৫০ কোটি টকা ব্যয়েৰে বিকশিত কৰিব। ডিব্ৰুগড়ত প্ৰধানমন্ত্ৰী অসম চৰকাৰ আৰু টাটা ট্ৰাষ্টৰ যুটীয়া উদ্যোগ অসম কেন্সাৰ কেয়াৰ ফাউণ্ডেচনে ৰাজ্যৰ ১৭খন কেন্সাৰ কেয়াৰ হাস্পতালৰ সৈতে দক্ষিণ এছিয়াৰ সৰ্ববৃহৎ সুলভ কেন্সাৰ কেয়াৰ নেটৱৰ্ক স্থাপনৰ এটা প্ৰকল্প কাৰ্যকৰী কৰি আছে। প্ৰকল্পটোৰ প্ৰথম পৰ্যায়ত, ১০খন চিকিৎসালয়ৰ ভিতৰত সাতখন চিকিৎসালয়ৰ নিৰ্মাণ সম্পূৰ্ণ কৰা হৈছে। আনহাতে তিনিখন চিকিৎসালয় নিৰ্মাণৰ বিভিন্ন স্তৰত আছে। প্ৰকল্পটোৰ দ্বিতীয় পৰ্যায়ত সাতখন নতুন কৰ্কট চিকিৎসালয় নিৰ্মাণ কৰা হ'ব। প্ৰধানমন্ত্ৰীয়ে প্ৰকল্পটোৰ প্ৰথম পৰ্যায়ৰ অধীনত সম্পূৰ্ণ হোৱা সাতখন কৰ্কট চিকিৎসালয় দেশবাসীৰ বাবে উৎসৰ্গা কৰিব। এই কৰ্কট চিকিৎসালয়সমূহ ডিব্ৰুগড়, কোকৰাঝাৰ, বৰপেটা, দৰং, তেজপুৰ, পঞ্চায়ত, লখিমপুৰ আৰু যোৰহাটত নিৰ্মাণ কৰা হৈছে। প্ৰধানমন্ত্ৰীয়ে প্ৰকল্পটোৰ দ্বিতীয় পৰ্যায়ত ধুবুৰী, নলবাৰী, গোৱালপাৰা, নগাঁও, শিৱসাগৰ, তিনিচুকীয়া আৰু গোলাঘাটত নিৰ্মাণ হ'বলগীয়া সাতখন নতুন কৰ্কট চিকিৎসালয়ৰ আধাৰশিলাও স্থাপন কৰিব।
চেন্নাইত অনুষ্ঠিত ৪৪ সংখ্যক ‘ডবা অলিম্পিয়াড’ত ব্ৰঞ্জৰ পদক লাভ কৰাৰ বাবে ভাৰত ‘বি’(পুৰুষ) টীম আৰু ভাৰত ‘এ’ (মহিলা) টীমক অভিনন্দন জনাইছে প্ৰধানমন্ত্ৰীয়

চেন্নাইত অনুষ্ঠিত ৪৪ সংখ্যক ‘ডবা অলিম্পিয়াড’ত ব্ৰঞ্জৰ পদক লাভ কৰাৰ বাবে ভাৰত ‘বি’(পুৰুষ) টীম আৰু ভাৰত ‘এ’ (মহিলা) টীমক অভিনন্দন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰী মোদীয়ে ৪৪ সংখ্যক ‘ডবা অলিম্পিয়াড’ সুকলমে অনুষ্ঠিত কৰাৰ লগতে পৃথিৱীৰ ভিন্ন প্ৰান্তৰ পৰা অহা অতিথিসকলক আদৰি আতিথ্য আগবঢ়োৱাৰ অনবদ্য সংস্কৃতি প্ৰদৰ্শন কৰাৰ বাবে তামিলনাডুৰ চৰকাৰ তথা জনসাধাৰণকো প্ৰশংসা কৰে। এই সন্দৰ্ভত প্ৰকাশিত এলানি টুইটত প্ৰধানমন্ত্ৰীয়ে কয়; “চেন্নাইত সদ্য সমাপ্ত ৪৪ সংখ্যক ‘ডবা অলিম্পিয়াড’ত ভাৰতীয় দলটোৱে উত্সাহজনক খেল প্ৰদৰ্শন কৰিছিল। মই অলিম্পিয়াডত ব্ৰঞ্জৰ পদক লাভ কৰাৰ বাবে ভাৰত ‘বি’(পুৰুষ) টীম আৰু ভাৰত ‘এ’ (মহিলা) টীমক অভিনন্দন জনাইছো। এই সাফল্য ভাৰতৰ ডবাখেলৰ ভৱিষ্যতৰ বাবে শুভ সংকেতসূচক”। “মই বৰ্ পদক জয় কৰা আমাৰ দলৰ গুকেশ ডি, নিহাল সাৰিণ, অৰ্জুন এৰিগেইছি, প্ৰজ্ঞানন্দা, বৈশালী, টানিয়া সচদেৱ আৰু দিব্যা দেশমুখক অভিনন্দন জনাইছো। এইসকল অসাধাৰণ খেলুৱৈ, যিয়ে অনবদ্য ক্ৰীড়া নৈপুণ্য আৰু দৃঢ়তা প্ৰদৰ্শন কৰিছে। তেওঁলোকৰ ভৱিষ্যতৰ প্ৰয়াসৰ বাবে শুভ কামনা জনাইছো”। “তামিলনাডুৰ জনাসাধৰণৰ লগতে চৰকাৰে ৪৪ সংখ্যক ডবা অলিম্পিয়াডখন সুন্দৰকৈ অনুষ্ঠিত কৰাত সফল ভূমিকা পালন কৰিছে। পৃথিৱীৰ ভিন্ন প্ৰান্তৰ পৰা অহা অতিথিসকলৰ সন্মুখত আমাৰ অনবদ্য সংস্কৃতি আৰু আতিথ্যৰ নিদৰ্শন দাঙি ধৰাৰ বাবে মই তেওঁলোকৰ শলাগ লৈছো”।
আমেৰিকা যুক্তৰাষ্ট্ৰৰ প্ৰাক্তন ৰাষ্ট্ৰপতি জৰ্জ এইচ. ডব্লিউ. বুশ্বৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে আমেৰিকা যুক্তৰাষ্ট্ৰৰ প্ৰাক্তন ৰাষ্ট্ৰপতি জৰ্জ এইচ. ডব্লিউ. বুশ্বৰ বিয়োগত গভীৰ শোক প্ৰকাশ কৰিছে৷ এক শোকবাৰ্তাত প্ৰধানমন্ত্ৰীয়ে কয়, “আমেৰিকা যুক্তৰাষ্ট্ৰৰ প্ৰাক্তন ৰাষ্ট্ৰপতি জৰ্জ এইচ. ডব্লিউ. বুশ্বৰ বিয়োগত বুশ্বৰ পৰিয়াল আৰু আমেৰিকাবাসীৰ সৈতে দুখৰ সমভাগী হৈছো৷ তেওঁ বিশ্ব ইতিহাসৰ জটিল সন্ধিক্ষণৰ এগৰাকী অগ্ৰণী নেতা আছিল৷ প্ৰাক্তন ৰাষ্ট্ৰপতি জৰ্জ এইচ. ডব্লিউ. বুশ্বে ভাৰত আৰু মাৰ্কিন যুক্তৰাষ্ট্ৰৰ মাজত শক্তিশালী সম্পৰ্ক গঢ়ি তোলাৰ প্ৰতি উৎসাহী আছিল৷ তেওঁ অভাৱ সদায় অনুভৱ হ’ব৷ তেওঁৰ আত্মাৰ চিৰশান্তি কামনা কৰিলো৷”
পশুপালন, দুগ্ধপাম আৰু মীনপালনৰ ক্ষেত্ৰত ভাৰত, ব্ৰিটেইন আৰু উত্তৰ আয়াৰলেণ্ডৰ মাজত স্বাক্ষৰিত বুজাবুজি চুক্তি সম্পৰ্কে অৱগত কৰিলে কেবিনেটক

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত পশুপালন, দুগ্ধপাম আৰু মীনপালনৰ ক্ষেত্ৰত ভাৰত, ব্ৰিটেইন আৰু উত্তৰ আয়াৰলেণ্ডৰ মাজত স্বাক্ষৰিত বুজাবুজি চুক্তি সম্পৰ্কে অৱগত কৰা হয়। ১৭.০৪.২০১৮ত এই বুজাবুজি চুক্তিখন স্বাক্ষৰ কৰা হৈছিল। পশুপালন, দুগ্ধপাম আৰু মীনপালনৰ ক্ষেত্রত দ্বিপাক্ষিক সহযোগিতা প্রসাৰৰ লগতে ভাৰতীয় পশু তথা মৎস্যক্ষেত্ৰৰ উৎপাদন তথা উৎপাদনশীলতা বৃদ্ধিৰ বাবে লক্ষ্যৰে এই বুজাবুজি চুক্তিখন স্বাক্ষৰ কৰা হয়। এই বুজাবুজি চুক্তিৰ ফলত দেশত পশুধনৰ স্বাস্থ্য, সংখ্যা বৃদ্ধি আৰু মৎস্যপালন ব্যৱস্থাৰ উন্নতি হ’ব। একেদৰে, দেশত দুগ্ধজাত সামগ্রীৰ ব্যৱহাৰ বৃদ্ধিৰ লগতে ৰপ্তানিও বৃদ্ধি পাব। পশুপালন, মৎস্যপালন আৰু দুগ্ধপামৰ ক্ষেত্রত পাৰস্পৰিক আলাপ-আলোচনা আৰু সহযোগিতাৰ প্রসাৰৰ ক্ষেত্ৰতো এই বুজাবুজি চুক্তিয়ে সহযোগিতা আগবঢ়াব। পশুধনৰ বাবে পুষ্টিকৰ খাদ্যৰ ক্ষেত্ৰত আৰু এই ধৰণৰ খাদ্যৰ যিবোৰ স্থানত অভাৱ হৈছে, তেনে স্থানলৈ সেই খাদ্যবোৰ প্ৰেৰণ কৰি পশুধনৰ উৎপাদন আৰু উৎপাদনশীলতা বৃদ্ধিত সহায় কৰিব। পশুধন আৰু প্রাণীৰ সামগ্রীৰ ৰপ্তানিৰ ক্ষেত্রত গুণগত মান সম্পর্কে কোনো আশংকা থাকিলে, সেয়া দূৰ কৰাও সম্ভৱ হ’ব। বুজাবুজি চুক্তিৰ অধীনত অধ্যয়ণমুলক ভ্ৰমণ/প্ৰশিক্ষণৰ বাবে উভৈয় পক্ষই বিজ্ঞানীৰ আদান-প্ৰদান কৰিব পাৰিব। সহযোগিতা আৰু আলোচনা আগুৱাই নিয়াৰ ক্ষেত্ৰত যুটীয়া কার্যসূচী গ্ৰহণৰ বাবে সকলো পক্ষৰ প্রতিনিধিক লৈ এক যৌথ কর্মী গোট গঠন কৰা হ’ব। উল্লেখ্য যে ভাৰতৰ পশুপালন, দুগ্ধপাম আৰু মীনপালন বিভাগ, কৃষি আৰু কৃষক কল্যান মন্ত্ৰালয় আৰু ব্ৰিটেইন আৰু উত্তৰ আয়াৰলেণ্ডৰ পৰিৱেশ, খাদ্য আৰু গ্ৰাম্য পৰিক্ৰমা বিভাগৰ মাজত ২০১৮ৰ এপ্ৰিলত পশুপালন, দুগ্ধপাম আৰু মীনপালনৰ ক্ষেত্ৰত সহযোগিতা বৃদ্ধিৰ লক্ষ্যৰে এই চুক্তিখন স্বাক্ষৰ কৰা হৈছিল।
কান্দলা বন্দৰ দীনদয়াল বন্দৰ হিচাপে নামকৰণত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত কান্দলা বন্দৰ দীনদয়াল বন্দৰ হিচাপে নামকৰণৰ পূৰ্ব প্ৰস্তাৱিত সিদ্ধান্তত অনুমোদন জনোৱা হয়। ভাৰত বন্দৰসমূহৰ নাম যিখন নগৰ বা চহৰত অৱস্থিত, সেই অনুসৰি নামকৰণ কৰা হয়। অৱশ্যে চৰকাৰে বিশেষ কাৰণত বিবেচনা অনুসৰি পূৰ্বৰ মহান নেতাৰ নাম অনুসৰি কিছুমান বন্দৰৰ নামকৰণ কৰে। কান্দলা বন্দৰক “দীনদয়াল বন্দৰ, কান্দলা” নামে নামকৰণ কৰাৰ জৰিয়তে ভাৰতৰ মহান সন্তান পণ্ডিত দীনদয়াল উপাধ্যায়ৰ বৰঙণিক দেশবাসীৰ মাজত চিৰ যুগমীয়া কৰা হৈছে। ইয়াৰ দ্বাৰা গুজৰাটবাসী, বিশেষকৈ নৱপ্ৰজন্ম অনুপ্ৰাণিত হ’ব, যিসকলে মহান নেতাগৰাকীৰ অৱদানৰ সম্পৰ্কে জ্ঞাত। পটভূমিঃ উ্ল্লেখ্য যে গুজৰাটৰ একাংশ লোকৰ মাজত বিশেষকৈ কচ্চ জিলাত থকা ‘কান্দলা বন্দৰ’টো ‘দীনদয়াল বন্দৰ, কান্দলা’ হিচাপে নামকৰণৰ দাবী উত্থাপন হৈছিল। পণ্ডিত দীনদয়াল উপাধ্যায়(২৫.০৯.১৯১৬-১.২.১৯৬৮) আছিল এগৰাকী আগশাৰী নেতা, যিগৰাকীয়ে দেশৰ সেৱা, বিশেষকৈ দুখীয়া আৰু শ্ৰমিকসকলৰ উন্নয়নৰ নামত জীৱন উচৰ্গা কৰিছিল। ‘সংহত মানৱতা’ নীতিৰ ওপৰত প্ৰতিষ্ঠিত দীনদয়ালে গণতন্ত্ৰত সহিষ্ণুতা, নিয়মানুৱৰ্তিতা, নিস্বাৰ্থ আৰু আইনৰ প্ৰতি সন্মান এই আদৰ্শ দেখুৱাই গৈছে। ২৫ ছেপ্টেম্বৰত তেওঁৰ জন্ম শতবাৰ্ষিকী উদযাপনৰ প্ৰতি লক্ষ্য ৰাখি কান্দলা বন্দৰক দীনদয়াল বন্দৰ হিচাপে নামকৰণ কৰাটো একেবাৰে সময়োপযোগী হৈছে।
বীমা নিয়ামক খণ্ডত ভাৰত আৰু মাৰ্কিন যুক্তৰাষ্ট্ৰৰ মাজত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰতৰ বীমা নিয়ামক আৰু উন্নয়ন প্ৰাধিকৰণৰ (আইআৰডিএআই) আৰু মাৰ্কিন যুক্তৰাষ্ট্ৰৰ ফেডাৰেল ইন্সুৰেঞ্চ অফিচৰ মাজত এক বুজাবুজি চুক্তি স্বাক্ষৰ কৰাৰ বাবে অনুমোদন জনাইছে। এই বুজাবুজি চুক্তিখনে দুয়োটা প্ৰাধিকৰণৰ কাম-কাজৰ অৱলোকন আৰু অন্যান্য আইনগত দায়ৱদ্ধতাৰ ক্ষেত্ৰত তথ্যৰ বিনিময় আৰু গৱেষণামুলক সাহায্যৰ ক্ষেত্ৰত পৰিকাঠামোগত সহযোগিতা আৰু যোগসূত্ৰ ৰক্ষাত সহায় কৰিব। চুক্তিখনৰ অধীনত দুয়ো দেশে বিভিন্ন নিয়ামক কামৰ ক্ষেত্ৰত অভিজ্ঞতা বিনিময় কৰিবলৈ মনস্থ কৰাৰ লগতে প্ৰশিক্ষণমুলক কাম-কাজকে ধৰি অন্যান্য ক্ষেত্ৰত পাৰস্পৰিক সহযোগিতা আগবঢ়াব। ভাৰত আৰু মাৰ্কিন যুক্তৰাষ্ট্ৰই বীমা খণ্ডৰ বিবেচনাপূৰ্ণ নিয়ামকৰ জৰিয়তে আন্তঃৰাষ্ট্ৰীয় মানৰ কাম-কাজ, বিত্তীয় সুস্থিৰতা আৰু গ্ৰাহক সুৰক্ষাৰ উন্নয়ন আৰু কাৰ্যকৰীকৰণ ইত্যাদি সুবিধা আগবঢ়াবলৈ সহমত প্ৰকাশ কৰিছে। উল্লেখ্য যে ভাৰতত বীমাৰ নিয়ন্ত্ৰণ, প্ৰচাৰ আৰু ইয়াৰ শৃংখলিতভাৱে বিকাশ সুনিশ্চিত কৰাৰ লগতে পুনৰ বীমাৰ ব্যৱসায় কৰিবলৈ বীমা নিয়ামক আৰু উন্নয়ন প্ৰাধিকৰণ আইন, ১৯৯৯ৰ অধীনত আইআৰডিএআই স্থাপন কৰা হয়। একেদৰে, মাৰ্কিন যুক্তৰাষ্ট্ৰৰ বীমা খণ্ডৰ সকলো পৰ্যায়ৰ নিৰীক্ষণ আৰু আন্তঃৰাষ্ট্ৰীয় বীমাৰ ক্ষেত্ৰত আমেৰিকাই বিবেচনাপূৰ্ণ কাৰণত প্ৰতিনিধিত্ব কৰিবলৈ ফেডাৰেল ইন্সুৰেন্স অফিচ(এফআইঅ’) গঠন কৰা হয়।
জাপানৰ প্ৰধানমন্ত্ৰীৰ সৈতে হোৱা দ্বিপাক্ষিক বৈঠকত প্ৰধানমন্ত্ৰী  নৰেন্দ্ৰ মোদীয়ে প্ৰদান কৰা উদ্বোধনী ভাষণৰ ইংৰাজীলৈ কৰা অনুবাদৰ ভাঙন

মহামহিম, দুখৰ এই মুহূৰ্তত আমি আজি মিলিত হৈছোঁ। আজি আহি জাপানত উপস্থিত হোৱাৰ পিচতে মই অধিক ব্যথা অনুভৱ কৰিছো। কাৰণ, শেহবাৰ ইয়ালৈ আহোতে মই আবে ছেন-ৰ সৈতে দীঘলীয়াকৈ বাৰ্তালাপত মিলিত হৈছিলো। উভতি যোৱাৰ পিচতে তেনে এটা খবৰ শুনিব লগা হ’ব বুলি মই তেতিয়া এবাৰলৈও ভবা নাছিল। আবে ছেন-ৰ সৈতে আপুনি তেতিয়াৰ বৈদেশিক মন্ত্ৰী হিচাপে ভাৰত-জাপান সম্পৰ্কক এক নতুন উচ্চতালৈ লৈ গৈছিল আৰু এই সম্পৰ্কক অন্যান্য বহু ক্ষেত্ৰলৈকো সম্প্ৰসাৰিত কৰিছিল। আৰু আমাৰ বন্ধুত্ব, ভাৰত আৰু জাপানৰ বন্ধুত্ব, গোলকীয় প্ৰেক্ষাপটত প্ৰভাৱ বিস্তাৰিত কৰাৰ ক্ষেত্ৰটো গুৰুত্বপূৰ্ণ ভূমিকা পালন কৰিছিল। আৰু এই সকলোবোৰৰ বাবে, আজি ভাৰতৰ জনতাই আবে ছেন-ক খুউবকৈ মনত পেলায়, জাপানক খুউবকৈ মনত পেলায়। এনে ভাবেই ভাৰতে তেওঁৰ অনুপস্থিতি সদায়ে অনুভৱ কৰিব। পিচে মই নিশ্চিত যে আপোনাৰ নেতৃত্বত ভাৰত-জাপান সম্পৰ্ক আৰু অধিক প্ৰগাঢ় হ’ব, আৰু অধিক উচ্চতাত উপনীত হ’বগৈ। আৰু মই দৃঢ়ভাবে বিশ্বাস কৰো যে পৃথিৱীৰ সমস্যাৱলীৰ সমাধান-সূত্ৰ বিচাৰি উলিওৱাৰ ক্ষেত্ৰত আমি উপযুক্ত ভূমিকা পালন কৰিব পাৰিম। দাবী অস্বীকাৰ : প্ৰধানমন্ত্ৰীৰ বক্তব্যৰ এয়া আনুমানিক অনুবাদহে। মূল বক্তব্য হিন্দী প্ৰদান কৰিছিল।
উত্তৰাখণ্ডৰ প্রতিষ্ঠা দিৱসত সেই ৰাজ্যৰ জনগণক শুভেচ্ছা প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে উত্তৰাখণ্ডৰ প্রতিষ্ঠা দিৱস উপলক্ষে সেই ৰাজ্যৰ জনগণক শুভেচ্ছা জনাইছে। এটা ট্যুইট বার্তাত প্রধানমন্ত্রীয়ে কয়; “প্রতিষ্ঠা দিৱসত উত্তৰাখণ্ডৰ জনগণক শুভেচ্ছা। এইখন হ'ল এনে এখন ৰাজ্য যি প্রকৃতি আৰু আধ্যাত্মিকতাৰ সৈতে ওতঃপ্ৰোতভাৱে জড়িত হৈ আছে। এই ৰাজ্যৰ জনগণে বিভিন্ন ক্ষেত্রত দেশ নির্মাণতো গুৰুত্বপূর্ণ ভূমিকা পালন কৰিছে। অনাগত দিনতো উত্তৰাখণ্ডৰ উন্নয়ন অব্যাহত থাকক এই কামনা কৰো।”
ওড়িশাৰ চান্দিখোল আৰু কৰ্ণাটকৰ পাডুৰত অতিৰিক্ত ৬.৫ মিলিয়ন মেট্ৰিকটন বহনক্ষম কৌশলগত পেট্ৰোলিয়াম ভাণ্ডাৰ স্থাপনত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দেশৰ দুটা স্থান, ক্ৰমে ওড়িশাৰ চান্দিখোল আৰু কৰ্ণাটকৰ পাডুৰত এপিএমৰ নামত উচৰ্গিত অতিৰিক্ত ৬.৫ মিলিয়ন মেট্ৰিকটন বহনক্ষম কৌশলগত পেট্ৰোলিয়াম ভাণ্ডাৰ(এছপিআৰ) স্থাপনত অনুমোদন জনায়। ভূ-গৰ্ভত শিলেৰে গুহাৰ দৰে নিৰ্মাণ কৰিবলগীয়া এছপিআৰ সুবিধাযুক্ত চান্দিখোল আৰু পাডুৰৰ ভাণ্ডাৰ দুটাৰ বহনক্ষমতা ক্ৰমে ৪ আৰু ২.৫ মিলিয়ন মেট্ৰিকটন। ২০১৭-১৮ৰ বাজেটতে চৰকাৰে দুটা অতিৰিক্ত এপিআৰ স্থাপনৰ সন্দৰ্ভত ঘোষণা কৰিছিল। ভাৰত চৰকাৰে বাজেটীয় খৰচ হ্ৰাস কৰাৰ অৰ্থে এই প্ৰকল্প পিপিপি আৰ্হিত নিৰ্মাণ সম্পূৰ্ণ কৰিব। ইয়াৰ অংশীদাৰৰ সন্দৰ্ভত পেট্ৰ’লিয়াম আৰু প্ৰাকৃতিক গেছ মন্ত্ৰালয়ে বিত্ত মন্ত্ৰালয়ৰ সৈতে প্ৰয়োজনীয় বজাৰ, সাম্ভাব্য বিনিয়োগকাৰীসহ এক ৰোড শ্ব’ উলিওৱাৰ পাছত নিৰ্দিষ্ট চৰ্তাৱলী নিৰ্ধাৰণ কৰিব। আএছপিআৰএলে ইতিমধ্যে ৫.৩৩ মিলিয়ন মেট্ৰিকটন বহনক্ষম তিনিটা ভাণ্ডাৰ নিৰ্মাণ কৰিছে। সেইবোৰ হ’ল বিশাখাপট্টনম(১.৩৩ মিলিয়ন মেট্ৰিকটন), মাংগালুৰু(১.৫মিলিয়ন মেট্ৰিকটন) আৰু পাডুৰ(২.৫মিলিয়ন মেট্ৰিকটন)। ২০১৬-১৭ বিত্তীয় বৰ্ষৰ উপভোগ তথ্য অনুসৰি এই তিনিটা ভাণ্ডাৰে ভাৰতত প্ৰয়োজনীয় পেট্ৰ’লৰ ১০ দিনৰ চাহিদা পুৰণ কৰে। অতিৰিক্ত ৬.৫ মিলিয়ন মেট্ৰিকটন বহনক্ষমতা সম্পন্ন এছপিআৰৰ দ্বাৰা দেশত অতিৰিক্ত ১২ দিনৰ প্ৰয়োজনীয় পেট্ৰ’ল মজুত কৰি ৰাখিব পাৰিব আৰু ই ভাৰত ইন্ধন সুৰক্ষা ব্যৱস্থা কৰিব বুলি আশা কৰা হৈছে। চান্দিখোল আৰু পাডুৰত মজুত ভাণ্ডাৰ নির্মাণ প্রকল্পই প্রত্যক্ষ আৰু পৰোক্ষভাবে বিশেষ কর্মসংস্থাপনৰ সুযোগ সৃষ্টি কৰিব আৰু ইয়াৰ ফলত ওড়িশা আৰু কর্ণাটকৰ সংশ্লিষ্ট অঞ্চলৰ বাসিন্দা উপকৃত হ’ব।
প্ৰধানমন্ত্ৰীয়ে প্ৰতিষ্ঠা দিৱসত এনডিআৰএফ দলক অভিনন্দন জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰতিষ্ঠা দিৱসত ৰাষ্ট্ৰীয় দূৰ্যোগ প্ৰশমন বিভাগ(এনডিআৰএফ)ৰ দলক অভিনন্দন জ্ঞাপন কৰে। প্ৰধানমন্ত্ৰীয়ে এলানি টুইটত কয়ঃ "প্ৰতিষ্ঠা দিৱসত ৰাষ্ট্ৰীয় দূৰ্যোগ প্ৰশমন বিভাগ(এনডিআৰএফ)ৰকঠোৰপৰিশ্ৰমী দলক মই অভিনন্দন জনাইছো। তেওঁলোকে অত্যন্ত প্ৰত্যাহ্বানজনক পৰিস্থিতিতো বহুতো উদ্ধাৰ আৰু সাহায্য অভিযানক সন্মুখৰ পৰা নেতৃত্ব দি আহিছে। এনডিআৰএফৰ সাহস আৰু পেছাদাৰীত্ব যথেষ্ট প্ৰেৰণাদায়ী। তেওঁলোকৰ ভৱিষ্যতৰ সকলো কাৰ্যপন্থাৰ বাবে মই শুভকামনা জনাইছো। দূৰ্যোগ ব্যৱস্থাপনা হ’ল চৰকাৰ আৰু নীতি নিৰ্ধাৰকৰ বাবে এক গুৰুত্বপূৰ্ণ বিষয়। ভাৰতে ‘দূৰ্যোগ প্ৰশমন আন্তঃগাথনিৰ বাবে মৈত্ৰী’ নামেৰে এক বিশেষ পদক্ষেপ গ্ৰহণ কৰিছে। ‘এনডিআৰএফৰ দক্ষতা অধিক বৃদ্ধি কৰিবলৈ আমি প্ৰচেষ্টা অব্যাহত ৰাখিছো, যাতে যিকোনো বিপজ্জনক সময়ত আমি অধিকসংখ্যক লোকৰ জীৱন ৰক্ষা কৰিব পাৰো।’
১৯৭১ চনৰ যুদ্ধ জয়ৰ উপলক্ষে বিজয় দিৱসত সেনা বাহিনীলৈ প্ৰধানমন্ত্ৰীৰ শ্ৰদ্ধাঞ্জল

প্ৰধানমন্ত্ৰী শ্ৰী নৰেন্দ্ৰ মোদীয়ে বিজয় দিৱস উপলক্ষে ১৯৭১ চনৰ যুদ্ধত এক ব্যতিক্ৰমী জয় নিশ্চিত কৰা ভাৰতৰ সকলো সাহসী সেনা জোৱানৰ প্ৰতি শ্ৰদ্ধাঞ্জলি জনাইছে। এক টুইটত প্ৰধানমন্ত্ৰীয়ে কয়, “বিজয় দিৱসত মই ১৯৭১ চনৰ যুদ্ধত এক ব্যতিক্ৰমী জয় নিশ্চিত কৰা ভাৰতৰ সকলো সাহসী সেনা জোৱানৰ প্ৰতি শ্ৰদ্ধাঞ্জলি জনাইছো৷ দেশক সুৰক্ষিত আৰু নিৰাপদে ৰখাৰ ক্ষেত্ৰত সেনা বাহিনীৰ ভূমিকাৰ বাবে আমাৰ দেশ সদায় ঋণী হৈ থাকিব৷”
বাৰানসীৰ তুলসী মানস মন্দিৰত ৰামায়ণৰ ওপৰত আধাৰিত ডাক টিকট মুকলি কৰি প্ৰধানমন্ত্ৰীয়ে দিয়া ভাষণ

সমগ্ৰ বিশ্বৰ লগতে আমাৰ দেশতো ডাক টিকটৰ নিজৰ মাহাত্ম্য আছে।ইতিহাসৰ লগত ডাক টিকটে নিজক সাঙুৰি ৰাখে। ডাক টিকটে এক প্ৰকাৰৰ ৰাষ্ট্ৰদূতৰ কাম কৰে।বিশ্বৰ য’লৈকে আমাৰ ডাক যায় তাত আমাৰ ডাক টিকট লগোৱা থাকে।বহুত মানুহে ইয়াক সংগ্ৰহ কৰে।কেতিয়াবা তেনে সংগ্ৰহৰ পৰা এখন দেশৰ পৰিৱৰ্তনসমূহৰ কথা জানিবলৈ পোৱা যায়।ই এক প্ৰকাৰৰ পৰিচায়ক।ভাৰতৰ ডাক বিভাগে অবিৰতভাৱে এনেদৰে যোগদান দি আহিছে। আজি ভগৱান ৰামচন্দ্ৰৰ জীৱনৰ ওপৰত আধাৰিত এক ডাক টিকট মুকলি কৰা হ’ব।এই কাম মই দিল্লীৰ বিজ্ঞান ভৱনত বহিও কৰিব পাৰিলোহেঁতেন, প্ৰধানমন্ত্ৰী আৱাস গৃহতো কৰিব পাৰিলোহেঁতেন। কিন্তু মনলৈ আহিল যে নৱৰাত্ৰিৰ পবিত্ৰ ক্ষণত তুলসীদাস জীৰ স্তুতি য’ত আজিও জীৱন্ত হৈ আছে তেনে মানস মন্দিৰতকৈ ভাল ঠাই এই ডাক টিকট মুকলি কৰাৰ বাবে আৰু নোলাব।মোৰ কাশীলৈ যাব লগীয়া আছিল আৰু মই ডাক বিভাগৰ লগত আলোচনা কৰি সিদ্ধান্ত ল’লো যে ৰামচন্দ্ৰৰ ওপৰত বহু ডাক টিকট ওলাল কিন্তু ভগৱান ৰামচন্দ্ৰৰ জীৱনৰ ভিন ভিন দিশৰ প্ৰদৰ্শন কৰিব পৰা ডাক টিকট এয়ে প্ৰথম।ই এটা ডাক টিকট হ’লেও ই অনেকটা ডাক টিকটৰ সমষ্টি আচলতে। মানস মন্দিৰৰ পবিত্ৰ ভূমিত ইয়াক মুকলি কৰিবলৈ পাই মই ধন্য মানিছো।ভগৱান ৰামচন্দ্ৰৰ জীৱন সকলো ব্যক্তিৰ বাবে প্ৰেৰণাস্বৰূপ। আমি যদি মহাত্মা গান্ধীক স্মৰণ কৰো তেন্তে সৰুৰেপৰা ভগৱান ৰামচন্দ্ৰ এক মন্ত্ৰ হৈ পৰিছিল।তেওঁৰ জীৱনৰ সকলো দিশেই আজিৰ সমাজ ব্যৱস্থাক প্ৰেৰিত কৰে।মই ভগৱান ৰামচন্দ্ৰৰ শ্ৰীচৰণত প্ৰণাম জনাই ভাৰত চৰকাৰৰ তৰফৰপৰা এই ডাক টিকট মুকলি কৰা বুলি ঘোষণা কৰিলো। নৱৰাত্ৰিৰ পবিত্ৰ ক্ষণত এই ডাক টিকট মুকলি কৰিবলৈ পাই মোৰ আনন্দ প্ৰকাশ কৰাৰ লগতে আপোনালোকৰ উপস্থিতিৰ বাবে ধন্যবাদ জ্ঞাপন কৰিছো।
বিকাশশীল জিলাসমূহৰ ৰূপান্তৰ শীৰ্ষক সন্মিলনত ভাষণ প্ৰদান কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ বিকাশশীল জিলাসমূহৰ ৰূপান্তৰ শীৰ্ষক সন্মিলনত ভাষণ প্ৰদান কৰিব। নতুন দিল্লীৰ ড০ আম্বেদকাৰ আন্তঃৰাষ্ট্ৰীয় কেন্দ্ৰত নিটী আয়োগে এই অনুষ্ঠান আয়োজন কৰিছে। প্ৰধানমন্ত্ৰী মোদীয়ে দেশৰ ১০০ ৰো অধিক জিলাৰ ব্যাপক ৰূপান্তৰৰ সৈতে জড়িত থকা ভাৰপ্ৰাপ্ত বিষয়াসকলৰ সৈতে মত-বিনিময় কৰিব৷ প্ৰধানমন্ত্ৰীৰ ‘নৱভাৰত ২০২২’ শীৰ্ষক পৰিকল্পনাৰ প্ৰতি লক্ষ্য ৰাখি আয়োজিত হ’বলগীয়া বিকাশশীল জিলাসমূহৰ ৰূপান্তৰ শীৰ্ষক সন্মিলনত অংশগ্ৰহণ কৰি ভাষণ প্ৰদান কৰিব প্ৰধানমন্ত্ৰী মোদীয়ে৷ নিৰ্দিষ্ট উন্নয়নমূলক দিশসমূহক মূল আধাৰ হিচাপে ৰাখি দেশৰ জিলাসমূহৰ ক্ষীপ্ৰ উন্নয়ণৰ বাবে এক গুৰুত্বপূৰ্ণ নীতি প্ৰস্তুত কৰিছে চৰকাৰে৷ এই জিলাসমূহৰ প্ৰয়োজনীয় নিৰ্দিষ্ট উন্নয়নমূলক দিশসমূহক লৈ কেন্দ্ৰ আৰু ৰাজ্য চৰকাৰে লোৱা প্ৰচেষ্টাসমূহৰ মাজত যোগসূত্ৰ ৰক্ষাৰ বাবে অতিৰিক্ত সচিব আৰু যুটীয়া সচিব পদ অধিষ্ঠিত চৰকাৰৰ জ্যেষ্ঠ বিষয়াসকলক এই দায়িত্ব প্ৰদান কৰা হৈছে।